Bluff Cosy Cottages | LekkeSlaap
Bluff Cosy Cottages bied verblyf in selfsorg-eenhede op die eienaar se perseel in Bluff. Dis naby die strand en sowat 17 km vanaf uShaka Marine World, Durban se hawe en die middestad.
Die eerste kothuis het 'n oopplan-ontwerp. Die slaaparea het 'n koningingrootte-bed en daar is 'n en suite-badkamer met 'n stort, wasbak en toilet. Die kombuis is toegerus met 'n yskas-vrieskas, mikrogolf, ketel, oond en stoof. Die sitarea het 'n TV met sekere DStv-kanale.
Die tweede kothuis het 'n slaapkamer met 'n dubbelbed en 'n en suite-badkamer met 'n toilet, wasbak en 'n stort. Ander geriewe sluit 'n platskerm-TV met sekere DStv-kanale, 'n eetarea en 'n kombuis met 'n mikrogolfoond, yskas-vrieskas, gas-oond en 'n stoof in. Handdoeke en beddegoed kan teen 'n ekstra koste voorsien word.
Albei kothuise het gratis WiFi vir basiese gebruik. Daar is ook 'n gemeenskaplike swembad en veilige parkeerplek vir 1 voertuigen 'n elektriese hek op die perseel. Daar is 'n paadjie wat na die strand lei wat ook 'n erfenisgebied van die ou walvisstasie is. Bluff Cosy Cottage is ook naby 'n winkelsentrum en sowat 50 km vanaf King Shaka Internasionale Lughawe. Elke kothuis het gedeeltelike see-uitsig en 'n volle uitsig vanaf die parkeerplek en vanaf die voorkant van die perseel.